Document ID: 31999D0024

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1998 για τη θέσπιση πολυετούς προγράμματος τεχνολογικών δράσεων για την προώθηση της αντιρρυπαντικής και αποδοτικής χρησιμοποίησης των στερεών καυσίμων (1998-2002) (1999/24/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
τη γνώμη της Επιτροπής των Περιφερειών (3),
Εκτιμώντας:
(1) ότι στην Κοινότητα υπάρχουν διαθέσιμα στερεά καύσιμα και ότι οι έτοιμες, πλούσιες και ποικίλες πηγές άνθρακα που διακινείται σε ολόκληρο τον κόσμο, αποτελούν εγγύηση ότι τα στερεά καύσιμα είναι και θα παραμείνουν μια χαμηλού κόστους πηγή ενέργειας 7
(2) ότι η προώθηση αντιρρυπαντικών και αποδοτικών τεχνολογιών στερεών καυσίμων συμβάλλει στη διαφοροποίηση των πόρων πρωτογενούς ενέργειας και την εξισορρόπηση των στόχων της ενεργειακής πολιτικής της Κοινότητας 7
(3) ότι τα στερεά καύσιμα θα χρησιμοποιούνται όλο και περισσότερο τόσο σε ανεπτυγμένες όσο και σε αναπτυσσόμενες περιοχές του κόσμου, συμβάλλοντας έτσι σε εκπομπές ρύπων και CO2 7 ότι θα πρέπει να καταβληθεί κάθε προσπάθεια βελτίωσης των εκπομπών αυτών με την προώθηση αντιρρυπαντικών και αποδοτικών τεχνολογιών και την εφαρμογή των βέλτιστων διαθέσιμων τεχνολογιών (ΒΔΤ) σε παλαιότερες και νέες εγκαταστάσεις που χρησιμοποιούν στερεά καύσιμα 7
(4) ότι η παραγωγή και ο εφοδιασμός εξοπλισμού αντιρρυπαντικής χρησιμοποίησης άνθρακα, λιγνίτη και άλλων στερεών καυσίμων, για χρήση τόσο εντός όσο και εκτός της Κοινότητας, μπορούν να συμβάλουν στη διατήρηση της απασχόλησης 7
(5) ότι η κοινοτική δράση για το περιβάλλον θα βελτιώσει την ποιότητα του περιβάλλοντος και θα εξασφαλίσει τη συνετή και ορθολογική εκμετάλλευση των φυσικών πόρων, στόχοι που εξυπηρετούνται με την εφαρμογή αντιρρυπαντικών τεχνολογιών του άνθρακα 7
(6) ότι η προώθηση αποδοτικότερων αντιρρυπαντικών τεχνολογιών στερεών καυσίμων μπορεί να συμβάλει σημαντικά στη μείωση των ρύπων που εκπέμπονται εξαιτίας της χρήσης των ορυκτών καυσίμων σε κοινοτικό επίπεδο 7 ότι η χρήση αντιρρυπαντικών τεχνολογιών συμβάλλει στην επίτευξη των στόχων της κοινοτικής στρατηγικής για την καταπολέμηση της όξινης βροχής 7
(7) ότι η προώθηση αποδοτικότερων αντιρρυπαντικών τεχνολογιών στερεών καυσίμων θα συμβάλει στη μείωση των αερίων που δημιουργούν φαινόμενο θερμοκηπίου και σε περιορισμό του κινδύνου αλλαγής του κλίματος του πλανήτη 7 ότι, για να προκύψουν σημαντικά αποτελέσματα, είναι επιθυμητό να υπάρξει συνεργασία ευρείας κλίμακας 7
(8) ότι είναι επιθυμητό να προωθηθούν οι αντιρρυπαντικές τεχνολογίες στερεών καυσίμων τόσο στους οικιακούς όσο και στους μικρής κλίμακας εμπορικούς και βιομηχανικούς καυστήρες, καθώς και στα μεγάλα εργοστάσια παραγωγής ηλεκτρικής ενέργειας 7
(9) ότι, στις 13 Δεκεμβρίου 1995, η Επιτροπή ενέκρινε τη Λευκή Βίβλο με τίτλο «Μια ενεργειακή πολιτική για την Ευρωπαϊκή Ένωση», όπου χαράσσονται σε αδρές γραμμές οι νέοι στόχοι της ενεργειακής πολιτικής της Κοινότητας προς εξασφάλιση συνοχής και σύγκλισης των πολιτικών των κρατών μελών 7 ότι στην εν λόγω Λευκή Βίβλο επισημαίνεται ότι, με τη συμβολή νέων αντιρρυπαντικών τεχνολογιών του άνθρακα, μπορεί να αυξηθεί η χρήση ευρέως φάσματος καυσίμων, ώστε να εξακολουθήσουν να διαδραματίζουν σημαντικό ρόλο στο συνολικό ενεργειακό ισοζύγιο, με βελτιωμένη όμως οικολογική εικόνα 7
(10) ότι η προώθηση και εκμετάλλευση αντιρρυπαντικών τεχνολογιών στερεών καυσίμων προσφέρει οικονομικά πλεονεκτήματα από πλευράς ευκαιριών απασχόλησης στις εταιρείες εντός της Κοινότητας οι οποίες δραστηριοποιούνται σε ολόκληρο τον κόσμο 7
(11) ότι, για τη διατήρηση ενός καθαρότερου περιβάλλοντος, θα πρέπει να αναπτυχθούν ακόμη περισσότερο οι αντιρρυπαντικές τεχνολογίες στερεών καυσίμων ώστε οι ΒΔΤ να γίνουν πιο προσιτές από πλευράς κόστους 7
(12) ότι ορισμένες χώρες που αναμένεται να γίνουν μέλη της Ευρωπαϊκής Ένωσης κατά τα προσεχή έτη εξαρτώνται σε πολύ μεγάλο βαθμό από την παραγωγή και τη χρήση στερεών καυσίμων για την ικανοποίηση των ενεργειακών αναγκών τους 7 ότι οι χώρες αυτές θα χρειαστεί να εκσυγχρονίσουν και να βελτιώσουν τις ενεργειακές τεχνολογίες που διαθέτουν ώστε να συμμορφωθούν με τη νομοθεσία της Κοινότητας 7
(13) ότι ορισμένα κράτη μέλη διαθέτουν δικά τους προγράμματα αντιρρυπαντικών τεχνολογιών στερεών καυσίμων 7
(14) ότι θα πρέπει να δοθεί η ευκαιρία να συντονιστούν τα προγράμματα αυτά τόσο μεταξύ τους όσο και με τα άλλα συναφή κοινοτικά προγράμματα 7
(15) ότι έχει επίσης σημασία να προωθηθεί η υιοθέτηση τεχνολογιών που αναπτύσσονται με χρηματοδότηση από το ειδικό πρόγραμμα Ε& ΤΑ για μορφές ενέργειας άλλες πλην της πυρηνικής 7
(16) ότι θα πρέπει, συνεπώς, να προβλεφθεί στο πολυετές πρόγραμμα πλαίσιο για δράσεις στον τομέα της ενέργειας (1998-2002), το οποίο υιοθετήθηκε με την απόφαση 1999/21/ΕΚ, Ευρατόμ (4), ειδικό πρόγραμμα για την προώθηση των αντιρρυπαντικών τεχνολογιών στερεών καυσίμων 7
(17) ότι, προκειμένου να εξασφαλισθεί ότι η κοινοτική βοήθεια χρησιμοποιείται αποτελεσματικά και ότι αποφεύγεται η επικάλυψη των εργασιών, η Επιτροπή θα μεριμνήσει ώστε τα σχέδια να υπόκεινται σε διεξοδική εκ των προτέρων αξιολόγηση 7 ότι θα παρακολουθεί και θα αξιολογεί συστηματικά την πρόοδο και τα αποτελέσματα των υποστηριζόμενων σχεδίων 7
(18) ότι οι δράσεις για τα στερεά καύσιμα μπορούν να καλύπτουν σχέδια σχετικά με τον λιθάνθρακα, τον λιγνίτη, την τύρφη, το μείγμα ύδατος-πίσσας, τον ασφαλτούχο σχιστόλιθο και τα βαρέα κλάσματα των προϊόντων του πετρελαίου 7 ότι, κατά την εκτέλεση των σχεδίων αυτών, μπορεί να λαμβάνεται επίσης υπόψη η εφαρμογή τεχνολογιών καθαρής καύσης στη βιομάζα και στα καύσιμα κλάσματα αποβλήτων καθαρής διαλογής όταν είναι αναμεμειγμένα με στερεά καύσιμα 7
(19) ότι το Ευρωπαϊκό Κοινοβούλιο και η κοινοτική βιομηχανία έχουν εκφραστεί υπέρ της ανάπτυξης αντιρρυπαντικών τεχνολογιών στερεών καυσίμων προς χρήση στην Κοινότητα και σε άλλα μέρη του κόσμου 7
(20) ότι είναι πολιτικά και οικονομικά επιθυμητό να είναι ανοιχτό το παρόν πρόγραμμα στη συμμετοχή των συνδεδεμένων χωρών της κεντρικής και ανατολικής Ευρώπης, σύμφωνα με τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993, και όπως περιγράφεται στην ανακοίνωση της Επιτροπής για το θέμα αυτό, του Μαΐου 1994 7 ότι θα πρέπει επίσης να είναι ανοιχτό για την Κύπρο 7
(21) ότι το Ευρωπαϊκό Συμβούλιο του Άμστερνταμ, της 16ης και 17ης Ιουνίου 1997, τόνισε τη σημασία της έρευνας και ανάπτυξης με αντικείμενο τα στερεά καύσιμα, ζητώντας να συνεχιστεί με την κατάλληλη μορφή η σχετική έρευνα που υποστηρίζεται σήμερα στο πλαίσιο της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και μετά τη λήξη ισχύος της εν λόγω συνθήκης το 2002 7
(22) ότι είναι ανάγκη να μεταφέρονται στη βιομηχανία τα αποτελέσματα της έρευνας που χρηματοδοτείται στο πλαίσιο της Ευρωπαϊκής Κοινότητας Άνθρακα και Χάλυβα 7
(23) ότι τα μέτρα ενθάρρυνσης της βιομηχανικής στρατηγικής συνεργασίας θα πρέπει να αποσκοπούν στην ενθάρρυνση της βιομηχανίας να ανταλλάσσει εμπειρίες, για τον τρόπο π.χ. με τον οποίο πληρούνται οι περιβαλλοντικές προδιαγραφές 7
(24) ότι η προώθηση, επίδειξη και εκμετάλλευση αντιρρυπαντικών τεχνολογιών του άνθρακα σε ολόκληρη την Κοινότητα, μπορούν να ενδυναμώσουν την οικονομική και κοινωνική συνοχή της, όπως ορίζει το άρθρο 130 Α της Συνθήκης 7
(25) ότι η παρούσα απόφαση περιλαμβάνει ποσό δημοσιονομικής αναφοράς κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 (5), για όλη τη διάρκεια του παρόντος προγράμματος, χωρίς να θίγονται οι εξουσίες της αρμόδιας για τον προϋπολογισμό αρχής όπως ορίζονται στη συνθήκη 7 ότι θα πρέπει να ληφθεί υπόψη το γεγονός ότι θα διεξαχθεί διαπραγμάτευση για νέες δημοσιονομικές προοπτικές κατά τη διάρκεια του παρόντος προγράμματος 7
(26) ότι η συνθήκη δεν προβλέπει άλλες εξουσίες για την έκδοση της παρούσας απόφασης, εκτός εκείνων του άρθρου 235,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Βάσει του πολυετούς προγράμματος πλαισίου για δράσεις στον τομέα της ενέργειας, εφαρμόζεται από την Κοινότητα, για την περίοδο 1998-2002, ειδικό πρόγραμμα για την προώθηση αντιρρυπαντικών τεχνολογιών στερεών καυσίμων, καλούμενο στο εξής «Πρόγραμμα Carnot».
2. Επιπροσθέτως των στόχων προτεραιότητας που αναφέρονται στο άρθρο 1 παράγραφος 2 της απόφασης 1999/21/ΕΚ, Ευρατόμ, οι στόχοι του προγράμματος Carnot είναι:
- η προώθηση της χρήσης αντιρρυπαντικών και αποδοτικών τεχνολογιών στις βιομηχανικές εγκαταστάσεις που χρησιμοποιούν στερεά καύσιμα, προκειμένου να περιορισθούν οι εκπομπές, συμπεριλαμβανομένων των εκπομπών διοξειδίου του άνθρακα, λόγω αυτής της χρήσης,
- η ενθάρρυνση της ανάπτυξης προηγμένων αντιρρυπαντικών τεχνολογιών στερεών καυσίμων, προκειμένου να επιτευχθούν βελτιωμένες ΒΔΤ, με προσιτό κόστος.
Άρθρο 2
Το ποσό δημοσιονομικής αναφοράς για την εφαρμογή του προγράμματος Carnot ανέρχεται σε 3 εκατομμύρια Ecu. Από το ποσό αυτό, 1,2 εκατομμύρια Ecu προορίζονται την περίοδο 1998/99.
Το ποσό δημοσιονομικής αναφοράς για την περίοδο 2000-2002 θα επανεξετασθεί εάν το ποσό των 1,8 εκατομμυρίων Ecu δεν είναι σύμφωνο με τις δημοσιονομικές προοπτικές για την περίοδο αυτή.
Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.
Άρθρο 3
Στο πλαίσιο του προγράμματος Carnot, χρηματοδοτούνται δύο κατηγορίες δράσεων σχετικών με αντιρρυπαντικές τεχνολογίες του άνθρακα, και συγκεκριμένα:
α) μέτρα ενθάρρυνσης της συνεργασίας με σκοπό την προώθηση καλύτερων πληροφοριών εμπορικού και τεχνικού χαρακτήρα μεταξύ εθνικών, κοινοτικών και διεθνών δραστηριοτήτων μέσω της ανάπτυξης κατάλληλων μέσων ανταλλαγής πληροφοριών, ως συμβολή για την άρση των φραγμών και προς αξιολόγηση των επιπτώσεων των διαφόρων δράσεων που προβλέπονται στο παρόν άρθρο 7
β) μέτρα ενθάρρυνσης της βιομηχανικής στρατηγικής συνεργασίας, όπως επιχειρηματικά εργαστήρια και σεμινάρια, επισκέψεις σε βιομηχανίες, μελέτες, αξιολογήσεις και ομάδες συνεννόησης, με σκοπό την προώθηση της βιομηχανικής εκμετάλλευσης αντιρρυπαντικών τεχνολογιών για ενεργειακούς σκοπούς, π.χ. συνδυασμένη παραγωγή θερμικής και ηλεκτρικής ενέργειας. Μεταξύ των μέτρων αυτών, περιλαμβάνεται η προώθηση των εξαγωγών ευρωπαϊκής αντιρρυπαντικής τεχνολογίας στερεών καυσίμων.
Άρθρο 4
Το ύψος της χρηματοδότησης για τα μέτρα του άρθρου 3 στοιχείο α), κυμαίνεται από 50 έως 100 % του συνολικού τους κόστους.
Το ύψος της χρηματοδότησης για τα μέτρα του άρθρου 3 στοιχείο β), κυμαίνεται από 30 έως 50 % του συνολικού τους κόστους.
Το υπόλοιπο της χρηματοδότησης των δράσεων του άρθρου 3 μπορεί να καλύπτεται από δημόσιες ή ιδιωτικές πηγές ή από συνδυασμό και των δύο.
Άρθρο 5
Η Επιτροπή καθορίζει ετησίως κατευθυντήριες γραμμές για τα μέτρα του άρθρου 3.
Οι προτάσεις μέτρων του άρθρου 3 και ο κατάλογος των φορέων που θα αναλάβουν την υλοποίησή τους, υποβάλλονται κάθε χρόνο στην Επιτροπή, η οποία αποφασίζει για το ύψος και τους όρους της κοινοτικής χρηματοδότησης. Η Επιτροπή υπογράφει με τους φορείς αυτούς συμβάσεις με αντικείμενο τα εν λόγω μέτρα.
Η επιτροπή του άρθρου 7 επικουρεί την Επιτροπή κατά τον καθορισμό αυτών των κατευθυντήριων γραμμών και τη λήψη των αποφάσεων περί χρηματοδότησης.
Άρθρο 6
Η Επιτροπή είναι υπεύθυνη για την εφαρμογή του προγράμματος Carnot.
Για την υλοποίηση των δράσεων του άρθρου 3, η Επιτροπή εφαρμόζει τη διαδικασία του άρθρου 7.
Άρθρο 7
Η Επιτροπή επικουρείται, για την εφαρμογή του προγράμματος Carnot, από την επιτροπή του άρθρου 4 της απόφασης 1999/21/ΕΚ, Ευρατόμ.
Άρθρο 8
Η εξέταση και η εσωτερική και εξωτερική αξιολόγηση της εφαρμογής του προγράμματος Carnot πραγματοποιούνται σύμφωνα με το άρθρο 5 της απόφασης 1999/21/ΕΚ, Ευρατόμ.
Άρθρο 9
Η συμμετοχή στο πρόγραμμα Carnot είναι ανοικτή για τις συνδεδεμένες χώρες της κεντρικής και ανατολικής Ευρώπης, σύμφωνα με τους όρους, συμπεριλαμβανομένων των δημοσιονομικών διατάξεων, που ορίζουν τα πρόσθετα πρωτόκολλα των συμφωνιών σύνδεσης ή οι ίδιες οι συμφωνίες σύνδεσης σχετικά με τη συμμετοχή σε κοινοτικά προγράμματα. Το πρόγραμμα Carnot είναι επίσης ανοικτό για τη συμμετοχή της Κύπρου, βάσει συμπληρωματικών πιστώσεων, με τους ίδιους κανόνες με εκείνους που ισχύουν για τις χώρες ΕΖΕΣ/ΕΟΧ, σύμφωνα με τις διαδικασίες που θα συμφωνηθούν με τη χώρα αυτή.
Άρθρο 10
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1998.

Labels: 7
15
14